ตลาดหุ้นเอเชียขยับขึ้นเช้านี้ ขณะนักลงทุนจับตาผลโหวต Brexit ใกล้ชิด
ตลาดหุ้นเอเชียขยับขึ้นเช้านี้ ขณะนักลงทุนจับตาผลโหวต Brexit ใกล้ชิด
23 มิ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นเล็กน้อยเช้านี้ ขณะที่นักลงทุนยังคงจับตาการลงประชามติของอังกฤษว่าจะออกจากสหภาพยุโรป (EU) หรือไม่ในวันนี้
โดยดัชนี MSCI Asia Pacific เพิ่มขึ้น 0.1% สู่ระดับ 129.71 จุด เมื่อเวลาประมาณ 9.00 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,098.61 จุด เพิ่มขึ้น 32.89 จุด, ดัชนี SSE Composite ตลาดหุ้นจีนเปิดวันนี้ที่ 2,902.40 จุด ลดลง 3.15 จุด, ดัชนี HSI ตลาดหุ้นฮ่องกงเปิดวันนี้ที่ 20,862.59 จุด เพิ่มขึ้น 67.47 จุด, ดัชนี TAIEX ตลาดหุ้นไต้หวันเปิดวันนี้ที่ 8,706.08 จุด ลดลง 10.17 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,989.42 จุด ลดลง 3.16 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,806.84 จุด เพิ่มขึ้น 20.71 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,640.67 จุด เพิ่มขึ้น 2.98 จุด
ทั้งนี้ ผลการสำรวจของ TNS ระบุว่า ชาวอังกฤษที่ต้องการแยกตัวออกจาก EU กำลังมีจำนวนมากกว่าฝ่ายที่ต้องการอยู่ใน EU โดยกลุ่ม OUT มี 43% ส่วนกลุ่ม IN มี 41% ขณะที่ 16% ยังไม่ตัดสินใจ
นอกจากนี้ ผลการสำรวจของ Opinium ซึ่งเป็นสำนักสำรวจความเห็นอีกแห่งหนึ่ง ก็ได้แสดงให้เห็นเช่นกันว่า กลุ่ม OUT กำลังมีคะแนนนำหน้ากลุ่ม IN อยู่ 1%